b'\n_START_ARTICLE_\nAndr\xc3\xa9 Andr\xc3\xa9\n_START_SECTION_\nSeurajoukkueura\n_START_PARAGRAPH_\nAndr\xc3\xa9 aloitti uransa aikuisten tasolla vuonna 2008 toiseksi korkeimman sarjatason Segunda Ligan Varzim SC:ss\xc3\xa4, jota edusti vuoteen 2010 asti pelaten 49 ottelua ja viimeistellen kuusi maalia. _NEWLINE_Hein\xc3\xa4kuussa 2010 Andr\xc3\xa9 siirtyi Espanjan p\xc3\xa4\xc3\xa4sarjassa pelanneen Deportivo de La Coru\xc3\xb1an kakkosjoukkueeseen. H\xc3\xa4n pelasi seuran paidassa vain kolme ottelua ja palasi tammikuussa 2011 takaisin vanhaan seuraansa Varzim SC:hen. Andr\xc3\xa9 edusti Varzimia puolitoista vuotta pelaten 37 ottelua, joissa syntyi 12 osumaa. _NEWLINE_Kes\xc3\xa4ll\xc3\xa4 2012 Andr\xc3\xa9 siirtyi Primeira Ligan Vit\xc3\xb3ria SC:hen, jossa h\xc3\xa4n teki p\xc3\xa4\xc3\xa4sarjadebyyttins\xc3\xa4 elokuussa 2012 Sporting CP:t\xc3\xa4 vastaan. Avausmaali syntyi saman vuoden joulukuussa SC Olhanensea vastaan. Ensimm\xc3\xa4isell\xc3\xa4 kaudellaan Andr\xc3\xa9 teki 24 peliss\xc3\xa4 yhden maalin. Toisella kaudellaan Andr\xc3\xa9 debytoi Eurooppa-liigassa pelaten siell\xc3\xa4 kuusi ottelua, joissa syntyi yksi maali. Primeira Ligassa maaleja kertyi 26 ottelussa nelj\xc3\xa4 kappaletta. Kolmannella kaudellaan eli kaudella 2014-2015 Andr\xc3\xa9 onnistui maalinteossa 11 kertaa 31 pelaamassaan ottelussa. Yhteens\xc3\xa4 Andr\xc3\xa9 pelasi Vit\xc3\xb3rian paidassa 81 ottelua tehden 16._NEWLINE_Hein\xc3\xa4kuussa 2015 Andr\xc3\xa9 siirtyi saman sarjan FC Portoon. H\xc3\xa4n debytoi Mestarien liigassa saman vuoden syyskuussa.\n_START_SECTION_\nMaajoukkueura\n_START_PARAGRAPH_\nAndr\xc3\xa9 pelasi Portugalin alle 19-vuotiaiden maajoukkueen paidassa vuonna 2008 yhden ottelun. Portugalin jalkapallomaajoukkueessa Andr\xc3\xa9 debytoi maaliskuussa 2015 yst\xc3\xa4vyysottelussa Kap Verde\xc3\xa4 vastaan. Avausmaalinsa h\xc3\xa4n teki marraskuussa 2015 yst\xc3\xa4vyysottelussa Luxemburgin verkkoon.'